Ammoulianí

Ammoulianí () on pieni Kreikan saari, joka sijaitsee Singitikóslahdessa Chalkidikín niemimaan rannikolla, Athoksen niemimaan itärannikon edustalla. Saaren asukasluku on 529 (vuonna 2011). Hallinnollisesti Ammoulianí kuuluu Aristotéliin kuntaan, Chalkidikín alueyksikköön ja Keski-Makedonian alueeseen.

Ensimmäiset asukkaat tulivat saarelle vuonna 1925. Tuolloin saarelle muutti väestöä erityisesti Marmaranmeren saarilta osana Kreikan ja Turkin väestönvaihtoa. Nykyisin saari on suosittu turistikohde ja siellä on monia hiekkarantoja. Ammoulianín kylä sijaitsee saaren pohjoisrannikolla. Saari on Kreikan pohjoisimpia asuttuja saaria. Ammoulianín kaakkoispuolella sijaitsevat Drénian saaret.

pienoiskuva|none|upright=2.2|Ammoulianín saarta.

 Lähteet 

 Aiheesta muualla 

Luokka:Aristotélis
Luokka:Egeanmeren saaret